
משרד המשפטים
הממונה על העמדת מידע לציבור

	ירושלים, כ"ז ניסן, תשע"ח 

	12 אפריל , 2018

	בתשובתך נא ציין:

	תיק מס' 63/18


לכבוד










 אדון נכבד, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 11/2/2018)
בפנייתך שבסימוכין, ביקשת לקבל מידע בדבר כתבי אישום שהוגשו בגין סעיפי עבירה מסוימים, ביחד עם סעיפי עבירה אחרים. 
לאחר בירור בקשתך, הריני להשיבך כדלקמן:
מבדיקה שנערכה במערכת הממוחשבת של פרקליטות המדינה, נמצא כי הפקה ממוחשבת של נתונים בפילוח המשלב מספר סעיפי עבירה, כמבוקש, אינו מהימן דיו. על כן, לשם מסירת המידע באופן מהימן, יש להפיק באופן ממוחשב את הנתונים אודות כתבי האישום שהוגשו בגין סעיפי העבירה העיקריים ולאחר מכן, לבדוק את כתבי האישום באופן ידני ולבחון כמה מהם הוגשו ביחד עם סעיף העבירה הנוסף.

במסגרת הבדיקה שנערכה, נמצא כי מיום 1.1.2016 ועד יום 1.3.2018, הוגשו 338 כתבי אישום בגין סעיף 348(א) לחוק העונשין, תשל"ז-1977. יצוין, כי לא ניתן לפלח באופן ממוחשב בנסיבות אילו מבין הסעיפים 345(א)(2) – 345(א)(5), הוגש כתב האישום; ביחס לסעיף 5(א) לחוק למניעת הטרדה מינית, תשנ"ח-1998, נמצא כי מיום 1.1.2016 ועד יום 1.3.2018, הוגשו 55 כתבי אישום. 
על מנת לברר אילו מבין כתבי האישום שהוגשו בגין סעיפי עבירה מסוימים, ביחד עם סעיפי עבירה אחרים, יש צורך לבדוק ידנית את התיקים הנזכרים, לחלץ את המידע ולבצע עיבוד של הנתונים. כמו כן, כדי להעמיד לרשותך את המידע בדבר המקרים בהם משטרת ישראל לא יצרה מפגש יזום בין הנאשם לבין השוטרת-סוכנת, יש לבדוק את נסיבות כתבי האישום בכל אחד מהתיקים הנזכרים, להתעמק בניהול התיק ולעבד את תוכנו על ידי גורמים מקצועיים (משפטנים). 
בבדיקה מדגמית שנערכה לעניין זה, עלה כי זמן העבודה הצפוי לבדיקתו של כל כתב אישום הוא 30 דקות בממוצע. לזמן זה יש להוסיף כ- 15% זמן מעטפת ופיקוח. במכפלה של 393 תיקים (לכל היותר – בהנחה שאין כפילויות) הרי שמדובר על למעלה מ- 220 שעות עבודה, שאינן זמנו של דרג זוטר. 
לאור האמור, מצאנו כי הטיפול בבקשתך מצריך הקצאת משאבים בלתי סבירה ועל כן, בקשתך נדחית בהתאם לסעיף 8(1) לחוק חופש המידע, תשנ"ח-1998.

הנני להודיעך כי לפי סעיף 17 לחוק יש בידך לעתור כנגד החלטה זו לבית המשפט לעניינים מנהליים בירושלים. 
 
                                                                                                                    בכבוד רב,


מיטל כץ, עו"ד

